Pa sterf in Welkom-botsingArgieffoto Volgens ER24 het ŉ motor teen die gesin se bakkie gebots. Die bakkie het omgeslaan en verskeie kere gerol. Omstanders kon daarin slaag om die gesin uit die bakkie te verwyder voor dit aan die brand geslaan het. Die pa het noodlottige beserings opgedoen en is op die toneel dood verklaar. Die ma het verskeie beserings opgedoen en is in ŉ ernstige toestand. Die twee kinders, ses en 10 jaar oud, het ook verskeie beserings opgedoen maar is in ŉ stabiele toestand. Die bestuurder van die motor is nie beseer nie. Die ma en kinders is na ŉ nabygeleë hospitaal vervoer vir verdere behandeling. Die oorsaak van die ongeluk word ondersoek.